সুরাজপুর মানিকপুর বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।   আয়তন  সুরাজপুর মানিকপুর ইউনিয়নের আয়তন ৩৭৩৮ একর ( ১৫.১২৭১৫ বর্গ কিলোমিটার)।   আবাদি জমির পরিমান- ৩০০০ একর  অনাবাদি জমির পরিমাণ - ১০০ একর  বনাঞ্চল - ৬৩৮ একর  আবাদি জমিতে উৎপাদিত ফসল: ধান, তামাক, মরিচ, শসা, কাকরল, ঝিঙা ইত্যাদি   অবস্থান ও সীমানা  চকরিয়া উপজেলার পূর্বাংশে সুরাজপুর মানিকপুর ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে ফাঁসিয়াখালী ইউনিয়ন ও কাকারা ইউনিয়ন, উত্তরে বান্দরবান জেলার লামা উপজেলার ফাইতং ইউনিয়ন, পূর্বে বমু বিলছড়ি ইউনিয়ন ও বান্দরবান জেলার লামা উপজেলার ফাঁসিয়াখালী ইউনিয়ন এবং দক্ষিণে বান্দরবান জেলার লামা উপজেলার ফাঁসিয়াখালী ইউনিয়ন অবস্থিত।   নামকরণ  ইংরেজ সভ্যতার জাহাজ যখন এ অঞ্চলে নোঙর করে তখন একটি এলাকা মনোমুগ্ধকর হলে মানচিত্র খুলে ছক দিয়ে এরিয়া (ছক এরিয়া) দিয়ে চিহ্নিত করে রাখে। এই ছক এরিয়াই আজকের চকরিয়া। এই চকরিয়ার বড় সমতল এলাকাটাই সুরাজপুর-মানিকপুর। অনুসন্ধানে জানা যায়, ১৮৯৮ সালে ব্রিটিশ সার্ভেয়ার জনাব শারমিন সাহেব সুরাজপুর-মানিকপুরের পূর্ব পাশে হাটখোলা পাহাড়ে বসে যখন সিএস জরিপ করছিলেন তখন এই এলাকাকে সুরাজপুর-মানিকপুর নামে উল্লেখ করছিলেন।   প্রশাসনিক কাঠামো  সুরাজপুর মানিকপুর ইউনিয়ন চকরিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।  পোস্ট কোড ঃ মানিকপুর-৪৭৪১  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডউত্তর মানিকপুর২নং ওয়ার্ডমধ্যম উত্তর মানিকপুর৩নং ওয়ার্ডমধ্যম মানিকপুর৪নং ওয়ার্ডমানিকপুর৫নং ওয়ার্ডদক্ষিণ মানিকপুর৬নং ওয়ার্ডভিলজাপাড়া৭নং ওয়ার্ডমগপাড়া বিল৮নং ওয়ার্ডউত্তর সুরাজপুর৯নং ওয়ার্ডসুরাজপুর   মৌজা  সুরাজপুর মানিকপুর ইউনিয়ন এ ৩ টি মৌজা আছে   মানিকপুর   সুরাজপুর   ফাইতং   জনসংখ্যা  ২০১১ সালের পরিসংখ্যান অনুযায়ী সুরাজপুর মানিকপুর ইউনিয়নের লোকসংখ্যা ১৫,০০০ জন। এর মধ্যে পুরুষ ৭,৬০০ জন এবং মহিলা ৭,৪০০ জন।   শিক্ষা ব্যবস্থা  সুরাজপুর মানিকপুর ইউনিয়নের সাক্ষরতার হার ৪০%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও  ৭ টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  মানিকপুর উচ্চ বিদ্যালয় • সুরাজপুর পাবলিক উচ্চ বিদ্যালয়  মাদ্রাসা  মানিকপু্র দারুল ফোরকান মহিলা দাখিল মাদ্রাসা  প্রাথমিক বিদ্যালয় • সুরাজপুর সরকারি প্রাথমিক বিদ্যালয়   উত্তর সুরাজপুর সরকারি প্রাথমিক বিদ্যালয়  বেগম আয়শা হক সরকারি প্রাথমিক বিদ্যালয়  মানিকপুর বার্মিজ সরকারি প্রাথমিক বিদ্যালয়  মানিকপুর সরকারি প্রাথমিক বিদ্যালয়  শাহ আজমত উল্লাহ সরকারি প্রাথমিক বিদ্যালয়  নুরুল হক সরকারি প্রাথমিক বিদ্যালয়  বীর মুক্তিযোদ্ধা আলহাজ্ব সাফিয়া খাতুন প্রাথমিক বিদ্যালয়   যোগাযোগ ব্যবস্থা  সুরাজপুর মানিকপুর ইউনিয়নে যোগাযোগের  সড়ক হল   রোড১: চকরিয়া নিউমার্কেট স্টেশন হতে সিকলঘাট-মানিকপুর-ইয়াংছা সড়ক হয়ে পরিষদ ১০ কি.মি ।  রোড২: চকরিয়া নিউমার্কেট স্টেশন হতে সিকলঘাট-মানিকপুর সড়ক হয়ে মানিকপুর বাজার ১২ কি.মি  রোড৩: চকরিয়া হতে লামা-আলিকদম  সড়ক এবং ইয়াংছা-মানিকপুর সড়ক হয়ে ইউনিয়ন পরিষদ ১৬ কি.মি।  প্রধান যোগাযোগ মাধ্যম সিএনজি চালিত অটোরিক্সা ও টমটম।   ধর্মীয় উপাসনালয়  সুরাজপুর মানিকপুর ইউনিয়নে ২১টি মসজিদ, ২টি মন্দির ও ৫টি বিহার রয়েছে।   খাল ও নদী  সুরাজপুর মানিকপুর ইউনিয়নের মধ্য দিয়ে বয়ে চলেছে মাতামুহুরী নদী। এছাড়া রয়েছে  ফাইতং খাল বোয়ালিয়ার ছড়া   হাট-বাজার  সুরাজপুর মানিকপুর ইউনিয়নের প্রধান প্রধান হাট/বাজারগুলো হল মানিকপুর পুরাতন বাজার এবং মানিকপুর নতুন বাজার।   অর্থনীতি  সুরাজপুর মানিকপুর ইউনিয়নের জনগোষ্ঠীর আয়ের প্রধান উৎস কৃষি।  মানিকপুর মহিষের দই এর জন্য বিখ্যাত। একসময় চট্টগ্রামজুড়ে এর খ্যাতি ছিল। মহিষের চারন ভুমির অভাবে দই উৎপাদন কমে গেছে৷ কৃষি পণ্যের মধ্যে ধান,শসা,তিতকরলা,তামাক,ঝিঙা,বরবটি,বেগুন, দেশি আলু,চিনাবাদাম,মরিচ,এবং পাহাড়ি সবজি উল্লেখযোগ্য। মাতামুহুরি নদীর তীরে অবস্থানের কারণে সব ঋতুতেই ফসল হয়। তামাক এবং  ধান ইউনিয়ন এর প্রধান অর্থকরি ফসল। প্রবাসী আয় ইউনিয়ন এর অর্থনীতি তে উল্লেখযোগ্য ভুমিকা রাখে৷ এছাড়াও বার্মিজ আম, কাঁঠাল বাগান রয়েছে। মাতামুহুরি নদীর মাছ এই এলাকায় চাহিদা বেশি। অনেকের জীবিকার উৎস এই স্বাধু পানির মাছ। তবে কীটনাশক প্রয়োগ এবং কুমগুলো(নদীর গভীর পানি) গভীরতা কমে যাওয়ার ফলে মৎস সম্পদ এবং জেলে বিলুপ্ত প্রায়।  এছাড়া ব্যবসা বাণিজ্য, সেবা, পরিবহন, চাকরিজীবী  সহ বিভিন্ন পেশার লোক রয়েছে।   দর্শনীয় স্থান   নিভৃত নিসর্গ পার্ক  চেয়ারম্যান এর বাগান  কিউকের মসজিদ  পাহাড়ের বৌদ্ধ মন্দির  ঝিরিপথ ও পাহাড়ি জনপদ   জনপ্রতিনিধি   বর্তমান চেয়ারম্যান: আজিমুল হক আজিম   আরও দেখুন   চকরিয়া উপজেলা  চকরিয়া থানা  কক্সবাজার জেলা   তথ্যসূত্র   বিষয়শ্রেণী:চকরিয়া উপজেলার ইউনিয়ন